РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

**Фонд за пружање помоћи избеглим,**

**прогнаним и расељеним лицима**

Управни одбор

Дана: 25.03.2019. године

ЈН МВ 03/19

На основу члана 19.Статута Фонда за пружање помоћи избеглим, прогнаним и расељеним лицима, члана 107. и 108.Закона о јавним набавкама („Службени гласник РС“ број 124/2012, 14/2015 и 68/2015) и Извештаја о стручној оцени понуда Комисије за јавну набавку услуга превоза ЈН МВ 03/19 од 25.03.2019. године, Управни одбор Фонда за пружање помоћи избеглим, прогнаним и расељеним лицима на седници одржаној дана 25.03.2019. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке услуга превоза**

**(ЈН МВ 03/19)**

У поступку јавне набавке услуга превоза (шифра: ЈН МВ 03/19), за коју је позив објављен на Порталу јавних набавки и интернет страници Наручиоца дана 13. марта 2019. године, **уговор се додељује** понуђачу „Feniks GiZ“,Д.О.О.Јазовник, Јеврејска 24, Нови Сад , ПИБ 101403607 , матични број 06345581, чија је понуда број 641 од 21. марта 2019. године која износи 201.800,00 динара без пореза на додату вредност по обрту, односно 807.200,00 динара без пореза на додату вредност укупно, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и 68/2015), Управни одбор Фонда за пружање помоћи избеглим, прогнаним и расељеним лицима је дана 13. марта 2019. године у својству Наручиоца донео Одлуку о јавној набавци мале вредности број ЈН МВ 03/19 и образовао Комисију за јавну набавку услуга превоза (у даљем тексту: Комисија).

Задатак Комисије је био да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писмени извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су услуге превоза, назив и ознака из општег речника набавке: 60170000 - најам возила за превоз путника са возачем у свему према спецификацији садржаној у конкурсној документацији.

Процењена вредност јавне набавке износи200.000,00динара без урачунатог пореза на додату вредност **по обрту**, односно **800.000,00** без урачунатог пореза на додату вредност **укупно**.

Наручилац је спровео поступак јавне набавке мале вредности, у складу са чланом 39. став 2. Закона о јавним набавкама (у даљем тексту: ЗЈН).

Наручилац је Позив за подношење понуда за предметну набавку објавио на Порталу јавних набавки и интернет страници Наручиоца, дана 13. марта 2019. године, у складу са Чланом 57. ЗЈН.

**БЛАГОВРЕМЕНО**, односно до дана 22.03.2019. године до 10:00 часова, приспеле су понуде следећих понуђача:

|  |  |  |  |
| --- | --- | --- | --- |
| **Редни**  **Број** | **Назив или шифра понуђача** | **Датум пријема** | **Време пријема (сат)** |
|  | Предузеће за унутрашњу и спољашњу трговину „Dumeco“, Аутопут за Нови Сад 47, 11080 Земун | 22.03.2019.г | 09:27ч |
|  | „Бечеј превоз“ Д.О.О., Данила Киша 10, Бечеј | 22.03.2019.г | 09:29ч |
|  | „Feniks GiZ“,Д.О.О.Јазовник, Јеврејска 24, Нови Сад | 22.03.2019.г | 09:31ч |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Записник о отварању понуда за јавну набавку услуга превоза (шифра јавне набавке: ЈН МВ 03/19), од 22. марта 2019. године чини саставни део овог извештаја.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''најнижа понуђена цена''.

Имајући у виду Извештај, а након детаљног прегледа понуда, Комисија је констатовала следеће:

Понуду су поднели понуђачи: Предузеће за унутрашњу и спољашњу трговину „Dumeco“, „Бечеј превоз“ Д.О.О., „Feniks GiZ“,Д.О.О.Јазовник, Јеврејска 24, Нови Сад.

Понуда број 03/19-1 од 22. марта 2019. године, укупне понуђене цене од 289.800,00 динара без ПДВ-а по обрту, односно 1.159.200,00 динара без ПДВ-а укупно, понуђача „Dumeco“ благовремена је и одговарајућа, понуђач је доставио доказе о испуњености свих обавезних и додатних услова за учешће у поступку, у складу са поглављем IV Конкурсне документације.

Понуда број ЈН МВ 03/19-2 од 22. марта 2019. године, укупне понуђене цене 246.509,09 динара по тури, без ПДВ-а, односно 986.036,36 динара укупно без ПДВ-а, понуђача „Бечеј превоз“ Д.О.О. благовремена је и одговарајућа, понуђач је доставио доказе о испуњености свих обавезних и додатних услова за учешће у поступку, у складу са поглављем IV Конкурсне документације.

Понуда број ЈН МВ 03/19-3 од 22. марта 2019. године, укупне понуђене цене 201.800,00 динара по тури, без ПДВ-а, односно 807.200,00 динара укупно без ПДВ-а, понуђача „Feniks GiZ“,Д.О.О.Јазовник, Јеврејска 24, Нови Сад благовремена је и одговарајућа понуђач је доставио доказе о испуњености свих обавезних и додатних услова за учешће у поступку, у складу са поглављем IV Конкурсне документације.

Комисија је, после стручне оцене понуда, констатовала да је у поступку јавне набавке услуга превоза ЈН МВ 03/19, у све три достављене понуде,понуђена цена услуге премашила процењену вредност набавке сходно Члану 3. Став 1. ЗЈН (тачка 33) прихватљива понуда је понуда која је благовремена , коју наручилац није одбио због битних недостатака, која је одговарајућа, која не ограничава нити условљава права наручиоца или обавезе понуђача и која не прелази износ процењене вредности јавне набавке.

У складу са Чланом 107. Став 4. ЗЈН Наручилац може доделити уговор понуђачу чија понуда садржи понуђену цену већу од процењене вредности јавне набавке ако није већа од упоредиве тржишне цене и ако су понуђене цене у свим одговарајућим понудама веће од процењене вредности јавне набавке.

Упоредива тржишна цена у смислу Члана 3. Став 1. ЗЈН (тачка 28) је цена на релевантном тржишту узимајући у обзир предмет јавне набавке, развијеност тржишта, услове из конкурсне документације као што су начин плаћања, количине, рок испоруке, рок важења уговора, средство обезбеђења, гарантни рок и сл.

Имајући у виду пристигле понуде на предметну јавну набавку, као и понуде у другим поступцима истоврсних набавки које је наручилац реализовао у прошлој и текућој календарској години, те промене цена горива и других трошкова услуге (нова такса коју приликом проласка кроз Републику Хрватску плаћају превозници у међународном транспорту путника), Наручилац констатује да понуђена цена из понуде број 03/19-3 није већа од тржишно упоредиве цене.

Будући да су у овом случају кумулативно испуњени сви услови из Члана 107. Став 4. ЗЈН наручилац доноси одлуку као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од пет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.